Csontváz

Csontváz

 Támadás erőssége
 Szerezhető pontok
 Első megjelenés
 Szerezhető Tapasztalat | 5

A **csontváz** egy ellenséges mob, amit a Túlélő Tesztben vezettek be, és a későbbi verziók során is a játékban maradt. A csontvázak viszonylag gyors tüzelők, az 1.5-ös frissítésben minél közelebb állsz hozzájuk, annál gyorsabban tüzelnek. A csontvázak nyilakat lőnek a játékosok és más mobok felé. Akárcsak a zombik, creeperek, és pókok, a csontvázak csak sötét helyeken jelenhetnek meg, 7-es, vagy annél kisebb erősségű fény mellett. Amikor egy pók megjelenik, az esetek 1%-ában egy csontváz is megülheti, így jön létre a póklovas. Ha a nap 15°-os, vagy annál nagyobb szögben éri a talajt, felgyulladnak, és égési sebzést szenvednek el, hasonlóan mint a zombi.

## Variációk

### Stray

A csontváznak 1.9 óta van egy variánsa, a Stray. A hidegebb biomokban spawnol 80%-ban a sima csontváz helyett. Sima nyilak helyett 30 másodpercig tartó Lassúság nyilát lő rád, amit szintén dob halálakor a sima nyíl helyett. A Stray kicsivel magasabb, mint a sima csontváz.

## Viselkedés

Ha egy csontváz felfedez egy játékost(és van is esélye nyíllal megsebezni), közepes pontossággal kezdi lőni nyilakkal. Az, hogy merre céloz, az viszont függ attól, hogy mennyi sebzést szenvedett el: a fejre céloz teljes életerőnél, és a törzsre, ha már megsebezték. Lehetőség szerint jobbjuk felé haladnak, és folyamatosan ugrálnak, ezáltal nehezebb ellenfelekké válnak. Ez a viselkedés barlangokban gyakran azt eredményezi, hogy kis mélyedésekbe szorulnak, ahol nem képesek mozogni. Lövéseik egy ív mentén mozognak, ami miatt a nyilak néha a mennyezetbe fúródnak. Ha a csontvázak 2 blokk magas térben vannak, majdhogynem soha sem képesek megütni a játékost, amíg az nincs nagyon közel.

Ha egy csontváz nyila eltalál egy másik agresszív mobot, ez a mob megtámadja a csontvázat, ugyanúgy, ahogy a játékost; a creeperek fel is robbanhatnak. A csontváz ugyanakkor továbbra is a játékost támadja mindaddig, amíg nem sebzi meg egy másik mob. Röviden, a mobok mindig az utolsó olyan mobot (beleértve a játékost) támadják meg, amelyik megsebezte őket.Ha egy csontváz megöl egy creepert, a creeper egy zenelemezt fog dobni.

## Történetük

A Túlélő Tesztben a csontvázak véletlenszerűen jelennek meg az új Túlélő térképeken, és követik az őket megközelítő játékosokat, akár csak a zombik. Ekkor tüzes nyilakat lőnek (de ez a sebzésüket nem befolyásolja), gyorsabban, és véletlenszerűbben, illetve halálukkor 5-6 nyilat dobnak. Itt a nyilak, amiket csontvázak lőttek ki, felhasználhatóak a játékosok által. Öt ütés kell megölésükhöz, és néha NJK páncélt viselnek, de ez nem ad nekik ráadás életerőt.

A Haloween-i Frissítés után a csontvázak egy íjat tartanak kezükben. Az 1.5-ben a csontvázak viselkedése módosult hiszen most már akár 40 blokkig is el tudnak lőni és minél közelebb mész hozzájuk akkor egyre gyorsabban lőnek vagyis nagyon agresszív mob lett. Megölni egyszerű, nem szabad egy helyben állni, hogy ő eltalálhasson minket, hanem kör-körözzünk és bumm, csapjunk le rá. Legcélszerűbb karddal megölni.

## Harc, taktika

Habár nagyon nehéz, és gyakorlást igényel, vissza lehet verni a csontváz nyilait. Ezt bármilyen eszközzel meg lehet tenni, akár a ghastok tűzlabdáival.

A csontvázak veszélyes lények, mivel távolról képesek támadni. Ez problémákat okozhat, ha a játékos nem rendelkezik íjjal, vagy nincs lehetősége közel menni hozzájuk. Óvatos manőverezéssel (barlangokban) a csontvázak sarokba szoríthatóak, ahol könnyen kiirthatóak egy karddal.

Vízben soha nem szabad velük harcolni. Ez nagyon gyorsan a játékos halálát eredményezheti, mivel a víz nagyon lelassítja, így a nyilak elég sokszor eltalálják. Tehát óvatosnak kell lenni, és kerülni a vizet, ha egy csontváz van hatótávolságon belül.

## Zsákmány

Túlélő Teszt:

* Nyilakat lő minden irányba halálakor. Ezek felszedhetők, és újra felhasználhatóak.
* 120 pont

Alpha:

* 0-2 nyíl

Beta:

* 0-2 csont
* 0-2 nyíl

## Tények

* A csontvázak ugyanolyan arcuk van, mint a zombiknak, de szájjal, és más színben.
* A csontvázak lábainak ugyanaz a textúrájuk, mint a kezeinek.
* Ha a játékos egy csontváz alatt van, az önmagát fogja lőni.
* Habár ugyanolyan testtartásuk van, mint a zombiknak, nem sebeznek meg érintéssel, ahogy azt a zombik teszik.
* A csontvázak azonnal nyilakat kezdenek el lőni, amint egy játékos lőtávon belül van, így nehéz őket megközelíteni.
* A csillében levő csontváz nem gyullad fel napfényben.
* Ha a csontváz valamilyen fejen viselhető dolgot visel (pl tök, sisak stb.), akkor nem gyullad meg nappal.
* Ha a játékos a nehézségi szintet Békésre állítja, amikor a csontváz nyila eléri őt, a nyíl nem sebzi meg őt.
* Ha a csontváz a vízben van, akkor nem gyullad meg a napfénytől, hasonlóan mint a zombi, mivel a víz oltja a tüzet
* A játékos nem veheti fel a csontváz nyilait. (kivéve a Túlélő Tesztben)
* Halloween idején (október 31-én) a csontvázak, a zombik, a zombi-malacemberek, a sorvasztó csontvázak tököt vagy töklámpást viselhetnek a fejükön. Ezt meg is szerezhetjük, ha Zsákmányolással bűvölt karddal öljük meg őket.
* Mivel a csontvázak nem képesek megütni a játékost 2 blokk magas termekben, könnyen lehet csontokat és nyilakat gyűjteni egy csontváz kazamatában. Mindössze fel kell tölteni úgy, hogy a tető 2 blokk magasan legyen, és várni kell, amíg megjelennek.
* A csontvázak az egyedüli szárazföldi mobok, amelyek nem képesek létrára mászni.
* A csontvázak az 1.2.5-ös fejlesztés óta használhatnak, és dobhatnak bűvölt íjat.
* Az 1.5-ös frissítés óta ritkán íj helyett kard van a csontvázak kezében, ilyenkor úgy támadnak mint a zombik.
* Ha egy csontváz öl meg egy Creepert , akkor a Creeper hanglemezt dob.(Ha te ölöd meg nyíllal akkor puskaport fog dobni).

## Kapcsolódó

Kapcsolódik hozzá egy mérföldkő, amely szerint meg kell ölni egy Csontvázat 50 blokk messziről.

## Galéria

* Egy csontváz tökkel a fején.
* Egy csontváz arany páncélban.
* Csontvázak íj nélkül. Ez akkor fordul elő néha, amikor egy szörnytermelőt módosítunk arra, hogy csontvázakat teremtsen.
* A páncél miatt a csontváz nem gyullad meg nappal.

## Lásd még

* Póklovas
* Sorvasztó csontváz